stanford-oval/wikipedia huggingface dataset:
סלט יווני

| --- | --- |

סלט חוריאטיקי מסורתי במסעדה באי הידרה, כאשר המלפפונים מוגשים קלופים. באזורים אחרים ביוון, המלפפונים אינם קלופים
 
 מאכלים
 על שם:  יוון 
 מוצא:  יוון 
 מרכיבים עיקריים:  עגבנייה, מלח שולחן, זית, שמן זית, מלפפון, בצל, פטה 
 
סלט יווני מחוץ ליוון. הפטה מוגשת בקוביות, ונעשה שימוש נדיב בהרבה בבצל.
סלט יווני או סלט חוריאטיקי (ביוונית: χωριάτικη σαλάτα; כלומר "סלט כפרי" או "סלט של כפריים") הוא סלט פופולרי מהמטבח היווני.
הכנה

הסלט כולל ירקות הנפוצים ביוון (בדרך כלל עגבניות, מלפפונים ובצלים) בחיתוך גס, ופרוסות עבות או קרעים של גבינת פטה (שמשמעות שמה ״פרוסה״) וזיתים (בדרך כלל קלמטה). הסלט מתובל בשמן זית, חומץ בן יין ואורגנו מיובש. בחלק מהאזורים מוסיפים גם פלפלים. באיים הדודקאנסיים נהוג להוסיף צלפים כבושים.
שמו של הסלט יצא למרחוק, וכיום הוא נפוץ בגרסאות שונות גם באירופה, בישראל ובארצות הברית. בארצות שונות מוסיפים לעיתים לסלט רכיבים נוספים שאינם כלולים בגרסה היוונית המקורית, כגון חסה וקרוטונים. מחוץ ליוון, גבינת הפטה לרוב לא מוגשת בפרוסה אחת עבה, אלא בקוביות קטנות ולעיתים גם מפוררת מעל הסלט.
בניגוד לגרסאות האורבניות של הסלט, החוריאטיקי היווני המקורי מבוסס על פשטות ומוצרי יסוד משובחים הזמינים לכפריים (ומכאן שמו). החתיכות גדולות וגסות. הוא אינו נחשב למנה בפני עצמו, אלא מלווה בדרך כלל מנות אחרות במטבח היווני, ומוגש כמנת פתיחה לצד לחם. הסלט מתובל בעדינות בגלל כמות המלח הרבה שבזיתים ובפטה, ושמן הזית הוא תיבולו העיקרי.
ראו גם

סלט בולגרי
סיימון לנגטון

| --- | --- |
אין תמונה חופשית
 לידה:  5 בנובמבר 1941 (בן 82) אמרשם, הממלכה המאוחדת 
 מדינה:  הממלכה המאוחדת 
 פרופיל ב-IMDb
 
סיימון לנגטון (באנגלית: Simon Langton; נולד ב-5 בנובמבר 1941) הוא במאי ומפיק טלוויזיה אנגלי.
ביוגרפיה

לנגטון נולד באמרשם שבבקינגהאמשייר. הוא בנו של השחקן דייוויד לנגטון שגילם את דמותו של ריצ'רד בלמי בסדרת הדרמה "על אדונים ומשרתים".
אחרי שביים מספר סדרות דרמה בטלוויזיה ומיני-סדרות במהלך שנות השבעים של המאה העשרים, עיבד לנגטון את הרומן "כל אנשי סמיילי" מאת ג'ון לה קארה והיה מועמד עליו לפרס באפט"א לטלוויזיה בבריטניה, ולפרס אמי בארצות הברית. ב-1989 זכה בפרס באפט"א על הסדרה "אהבת אם" בכיכובה של דיאנה ריג.
לנגטון ידוע בעיקר מבימוי המיני-סדרה "גאווה ודעה קדומה" בכיכובם של קולין פירת' וג'ניפר אילי משנת 1995, עליו היה מועמד שוב לפרס באפט"א.
לנגטון ממשיך לביים דרמות טלוויזיוניות בריטיות בין השאר ביים פרקים בסדרות "רוזמרי ות'יים" ו"רציחות במידסומר".
פילמוגרפיה

(1976) The Widowing of Mrs Holroyd - סרט טלוויזיה
(1977) Supernatural - מיני-סדרה
תרז ראקן (1980) Thérèse Raquin - מיני-סדרה
כל אנשי סמיילי (1982) Smiley's People - מיני-סדרה
(1984) Act of Passion - סרט טלוויזיה
אנה קארנינה (1985) Anna Karenina - סרט טלוויזיה
שריקה ברוח (1986) The Whistle Blower - סרט קולנוע
קזנובה (1987) Casanova - סרט טלוויזיה
(1987) Laguna Heat - סרט טלוויזיה
אהבת אם (1989) Mother Love - מיני-סדרה
שביל הגחלים (1994) The Cinder Path - מיני-סדרה
גאווה ודעה קדומה (1995) Pride and Prejudice - מיני-סדרה
(1997) Forbidden Territory: Stanley's Search for Livingstone - סרט טלוויזיה
(1999) Nancherrow
The Scarlet Pimpernel‏ (2000)
הערות שוליים

↑  Simon Langton, Director of the 1995 TV Production of “Pride and Prejudice”, to give a talk at Chawton House
| --- | --- |
בקרת זהויות :  NLI: 987007316063905171  PLWABN: 9810536564605606  BIBSYS: 1051211  BNE: XX1019236  BnF: cb14112935q (data)  GND: 137757883  ISNI: 0000 0001 1449 8178  LCCN: no96029980  NKC: pna2007397393  NLK: KAC201227971  NTA: 073567159  SNAC: w6wh2wtb  SUDOC: 052449653  VIAF: 81900013   WorldCat (עם VIAF): 81900013
נקב העורף הגדול

| --- | --- |

משטח עליון של בסיס הגולגולת. החור המצוין בחץ הוא נקב העורף הגדול
 שיוך:  עצם העורף 
 תיאור ב:  האנטומיה של גריי (מהדורה 20) (129) 
 מזהים
 לטינית (TA98):  foramen magnum 
 טרמינולוגיה אנטומיקה:  A02.1.04.002 
 TA2 (2019):  553 
 FMA:  75306 
 קוד MeSH:  A02.835.232.781.572.434 
 מזהה MeSH:  D005539 
 מערכת השפה הרפואית המאוחדת:  C0016519 
 
נקב העורף הגדול (בלטינית: foramen magnum) הוא פתח גדול בצורת אליפסה בעצם העורף של הגולגולת. זהו אחד מכמה פתחים סגלגלים או מעגליים (פורמינה) בבסיס הגולגולת. חוט השדרה, שלוחה של המוח המוארך, עובר דרך נקב העורף הגדול ביציאתו מחלל הגולגולת. מלבד ההעברה של המוח המוארך והממברנות שלו, נקב העורף הגדול מעביר את עורקי החוליות, עורקי השדרה הקדמיים והאחוריים, הממברנות הרצועתיות (Tectorial membrane of atlanto-axial joint) ורצועות אלאריות, רצועות צוואר (Alar ligament). הוא גם מעביר את עצב הלוואי לתוך הגולגולת.
נקב העורף הגדול הוא תכונה חשובה ביונקים דו-רגליים. אחת התכונות של נקב העורף הגדול של דו-רגלי היא הזזה קדימה של הגבול הקדמי של הטנטוריום המוחי על ידי קיצור בסיס הגולגולת. מחקרים על תנוחת נקב העורף הגדול הראו קשר להשפעות על תפקוד יציבה ותנועה כאחד. ההזזה קדימה של נקב העורף הגדול ניכרת בהומיניניים דו-רגליים, כולל בני אדם מודרניים, אוסטרלופיתקוס אפריקנוס ופרנתרופוס בויזאי. על סמך מאפיין נפוץ זה של הומינינים דו-רגליים טען מישל ברונט שסהלאנתרופוס צ'אדנסיס היה גם דו-רגלי, וייתכן שהוא הקוף הדו-רגלי המוקדם ביותר הידוע. הגילוי של תכונה זו העניק למדענים דרך נוספת לזיהוי יונקים דו-רגליים.
מבנה

נקב העורף הגדול הוא פתח גדול בצורת אליפסה בעצם העורף של הגולגולת. הוא קיים בבני אדם, ובבעלי חיים רבים אחרים. מלפנים, הוא תחום על ידי ה-basiocciput. מאחור, הוא תחום על ידי ה-supraocciput. לרוחב, הוא תחום על ידי הקונדילים האוקסיפיטליים (Occipital condyles).
על עצם העורף, נקב העורף הגדול מציג שני ציוני דרך צפלומטריים (Cephalometry) בקו האמצע. האופיסטיון (opisthion) הוא נקודת האמצע בשוליים האחוריים של נקב העורף הגדול. הבאזיון (basion) נמצא בנקודת האמצע בשוליים הקדמיים של נקב העורף הגדול.
הרצועה האלארית, המחוברת בכל צד לפקעת של הקונדיל העורפי (Occipital condyle), מחלקת את נקב העורף הגדול לתא קטן קדמי ותא גדול אחורי.
השתנות

לפי הגודל והמיקום, נקב העורף הגדול יכול לעזור לקבוע גורמים רבים. בבני אדם, נקב העורף הגדול ממוקם מלמטה. בחלק מהמכרסמים והיונקים נקב העורף הגדול ממוקם מלפנים בגולגולת.
נקב העורף הגדול משתנה בגודלו בין הפרטים. התאבנות מוקדמות יותר של עצם העורף מובילה לנקב קטן יותר.
נקב העורף הגדול משתנה בגודל ובצורה בין אוכלוסיות שונות. אצל בני אדם, גברים נוטים להיות בעלי נקב גדול יותר מאשר נשים.
בבני אדם, נקב העורף הגדול נמצא רחוק יותר מתחת לראש מאשר אצל הקופים הגדולים האחרים. לכן, בבני אדם, שרירי הצוואר (כולל שריר האוקסיפיטופרונטליס) אינם צריכים להיות חזקים כל כך כדי להחזיק את הראש זקוף. השוואות של מיקומו של נקב העורף הגדול במיני הומינידים מוקדמים שימושיות כדי לקבוע כמה נוח היה למין מסוים בהליכה על שני גפיים (דו-רגליות) ולא על ארבע (quadrupedalism).
השתנות > נקב מגנום בצורת לב

להומינין מוקדם, פרנתרופוס בויזאי (הידוע גם בשם Australopithecus boisei), יש נקב מגנום הדומה לצורה של לב או קרדיואידה. כאשר KNM-ER 406 נבדק בהשוואה למינים אחרים, נקב העורף הגדול היה שונה. בהשוואה לנקב מגנום הרגיל בצורת אליפסה, צורתו של הנקב באוסטרלופיתקוס בויזאי התקצרה. בנקב מגנום של אוסטרלופיתקוס בויזאי, גם הנקב הקדמי וגם האחורי שונים בגודל ובקוטר. הקדמי היה בעל קוטר רוחבי גדול יותר והיה רחב יותר בהשוואה לזה שאצל הומינינים מוקדמים אחרים. הקוטר הרוחבי של נקב העורף הגדול האחורי התקצר ויצר צורה קרדיואידית. הקצוות הקדמיים של נקב העורף הגדול באוסטרלופיתקוס בויזאי חסרים את העקומה הסגלגלה שבדרך כלל יש במינים אחרים עם מגנום סגלגל עד עגול. צורתו הייחודית של נקב העורף הגדול נראתה גם בכמה יציקות של מיני הדר (Hadar). אצלם נראות תכונות ומאפיינים של בעל צורה קרדיואידית דומה. השינוי בצורת נקב העורף הגדול נחקר כדי לזהות אפשרות של פונקציות שונות. קיים מתאם פוטנציאלי בין שינוי הצורה של נקב העורף הגדול לאופן פעולתו בגוף. בהשוואה להומינינים אחרים, המסלול שהדם עובר דרך נקב העורף הגדול באוסטרלופיתקוס בויזאי הוא ישר וישיר יותר, אם כי הדבר עדיין נבדק. עם הרחבה של נקב העורף הגדול הקדמי, התאפשר ניקוז ורידי יותר מהסינוסים האוקסיפיטליים והשוליים.
תפקיד

נקב העורף הגדול מעביר מספר מבנים חשובים בין הצוואר לנוירוקרניום (Neurocranium).
מבנים העוברים דרך תא קדמי (osseoligamentous compartment) כוללים:
הרצועה הקודקודית וקצה חולית הציר.
הרצועה העליונה של הרצועה הצולבת של האטלס (חוליה C1).
הממברנות הרצועתיות (Tectorial membrane of atlanto-axial joint).
מבנים העוברים דרך התא האחורי (תא נוירווסקולרי) כוללים:
הקצה התחתון של המוח המוארך, המוקף בקרומי המוח.
החלק הרביעי של עורק החוליה, מוקף במקלעת סימפתית של עצבים.
עצב הלוואי.
עורקי עמוד השדרה הקדמיים והאחוריים.
השקד של המוח הקטן כמו בבקע שקד המכונה מום קיארי.
משמעות קלינית

ייתכן שנקב העורף הגדול הוא גדול מדי, קטן מדי או בנוי בצורה שגויה. נקב קטן עלול לגרום לבעיות נוירולוגיות, ומחזור הדם המופחת של נוזל המוח יכול לגרום להידרוצפלוס. מצב זה עשוי להיות מטופל בכריתת חלק מהגולגולת – suboccipital decompressive craniectomy.
חיות אחרות

נקב עורף גדול קדמי יש ביונקים דו-רגליים אחרים מלבד אדם. לירבוע (Jerboa), מכרסם דו-רגלי, יש גם נקב עורף גדול.
אבולוציה של נקב עורף גדול במאובנים

מחקרים רבים מסיקים שהמקום של נקב העורף הגדול בגולגולת הוא משמעותי במאובנים. על ידי היכולת לאתר את נקב העורף הגדול, אנתרופולוגים וחוקרים אחרים מסוגלים לקבוע אם המינים היו דו-רגליים או לא. מיקומו של נקב העורף הגדול משתנה עם הזמן במאובנים שונים. ניתוח נקב העורף הגדול במאובנים כמו ארדיפיתקוס רמידוס קושר את המאובן להומינידים מוקדמים ומאוחרים אחרים החולקים מאפיינים דומים של הנקב הקדמי ומאפיינים דו-רגליים אחרים. אף על פי שלא הוכח, יש מתאמים לכך שנקב העורף הגדול ממוקם קדמי יותר ליכולתם של יונקים ללכת על שני גפיים. בהשוואה זו לבעלי חיים אחרים, כגון פרימטים מסוימים, נקב העורף הגדול ממוקמים יותר בעמדה אחורית בגולגולת. כאשר נקב העורף הגדול נמצא במיקום קדמי בגולגולת, הגוף של יונקים דו-רגליים מקבל מרכז כובד שונה בהשוואה ליונקים הולכי-על-ארבע. הנקב הקדמי מעביר את משקל הגוף לאגן ולעצם הירך, אצל פרימטים מסוימים, כמו קופי אדם. עם נקב עורף גדול אחורי, עומס היישור ומשקל הגוף נופל יותר לרוחב מאשר מתחת לראש. נקב עורף גדול מאפשר לבני אדם ויונקים דו-רגליים אחרים ללכת על שתי גפיים. גם עם נקב עורף גדול אחורי, חלק מהפרימטים עדיין מסוגלים להשתמש בשתי הגפיים התחתונות כדי ללכת.
כשנקב עורף גדול קדמי נפוץ במאובנים, ניתן לחקור את המאובנים כדי לקשר ליונקים פוטנציאל של דו-רגליות. ככל שיימצאו יותר מתאמים ודמיון של מאובנים עם נקב עורף גדול קדמי, תתחזק ההשערה שמינים אלה עשויים היו להיות דו-רגליים. השינוי בנקב עורף גדול הנע לעבר עמדה קדמית יותר בגולגולת, הוליד את הרעיון של דו-רגליות אפשרית.
הערות שוליים

מאמר זה משלב טקסט ברשות הרבים מעמוד 129 במהדורה ה-20 של האנטומיה של גריי (1918)
↑  Russo, Gabrielle A.; Kirk, Christopher E. (בנובמבר 2013). "Foramen magnum position in bipedal mammals". Journal of Human Evolution. 65 (5): 656–670. CiteSeerX 10.1.1.591.2458. doi:10.1016/j.jhevol.2013.07.007. PMID 24055116. {{cite journal}}:  (עזרה)
1 2 3 4 5 6 7 8  Sanchez, Pedro; Graham, John M. (2017). "31 – Congenital Anomalies of the Skull". Swaiman's Pediatric Neurology (באנגלית) (6th ed.). Elsevier. pp. 233–241. doi:10.1016/B978-0-323-37101-8.00031-X. ISBN 978-0-323-37101-8.
↑  Dutta, Asim Kumar (2013). Essentials of Human Anatomy Head & Neck. kolkata: Current books international. pp. 56–57. ISBN 978-81-86793-79-4.
1 2 3 4 5  Russo, Gabrielle A.; Kirk, E. Christopher (2017-04-01). "Another look at the foramen magnum in bipedal mammals". Journal of Human Evolution (באנגלית). 105: 24–40. doi:10.1016/j.jhevol.2017.01.018. ISSN 0047-2484. PMID 28366198.
↑  Zdilla, Matthew J; Russell, Michelle L; Bliss, Kaitlyn N; Mangus, Kelsey R; Koons, Aaron W (2017). "The size and shape of the foramen magnum in man". Journal of Craniovertebral Junction & Spine. 8 (3): 205–221. doi:10.4103/jcvjs.JCVJS_62_17. ISSN 0974-8237. PMC 5634107. PMID 29021672.
1 2 3 4 5  Tobias, Phillip V.; Symons, Joel A. (1992). "Functional, Morphogenetic and Phylogenetic Significance of Conjunction between Cardioid Foramen Magnum and Enlarged Occipital and Marginal Venous Sinuses". Archaeology in Oceania. 27 (3): 120–127. doi:10.1002/j.1834-4453.1992.tb00295.x. ISSN 0728-4896. JSTOR 40386950.
1 2 3 4  Russo, Gabrielle A.; Kirk, E. Christopher (2013-11-01). "Foramen magnum position in bipedal mammals". Journal of Human Evolution (באנגלית). 65 (5): 656–670. doi:10.1016/j.jhevol.2013.07.007. ISSN 0047-2484. PMID 24055116.
| --- | --- |
בקרת זהויות :  TA98: A02.1.04.002 
עצם העורף, משטח פנימי
סמור מפוספס-גב

| סמור מפוספס-גב |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: סמוריים
סוג:: סמור
מין:: סמור מפוספס-גב
שם מדעי
 Mustela strigidorsa ‏גריי, 1855
תחום תפוצה


סמור מפוספס-גב (שם מדעי: Mustela strigidorsa) הוא מין סמור המצוי בדרום-מזרח אסיה בטבע.
כמו ששמו מרמז הוא בעל פרווה מפוספסת. פרוותו חומה עם פס לבן מזנבו לאורך גבו עד לראש. החזה, הגרון ורוב הפנים צהבהבים והזנב והרגליים כהים כמו הגב שיכול להיות בהיר עד צבע "חום שוקולד". הזנב די עבה ומגיע לאורך של 18–20 ס"מ. אורכו של הסמור 30–36 ס"מ, והזכרים גדולים מהנקבות. משקלו עד 700 גרם.
הסמורים חיים ביערות גשם וגם באזורים הרריים בצפון מזרח הודו, צפון ומרכז מינמאר, דרום סין, צפון תאילנד, צפון ומרכז לאוס ובווייטנאם בדרך כלל עד לגובה 2,500 מ'. הם נמצאו בטבע בפארק הלאומי Namdapha, שבצפון הודו. הם נפוצים בעיקר ביערות שונים, מיערות גשם עד ליערות ירוקי עד, בדרך כלל באזורים גבוהים.
הסמורים הם ציידים של חיות קטנות ויכולים לתקוף חיות שגדולות מהם בהרבה. באירוע מתועד צולם פרט של סמור מפוספס-גב צד חולדת בנדיקוט (Bandicota) ענקית.
הערות שוליים

↑  סמור מפוספס-גב באתר הרשימה האדומה של IUCN
| סמוריים |
| --- | --- | --- |
| סמורים | סמורים |  |
| סמור | הרמין • חמוס השלגים • חמוס מבאיש • חמוס סיבירי • סמור האמזונאס • סמור הררי • חמוס ערבות • סמור קולומביאני • סמור ארך-זנב • סמור יפני • סמור צהוב-בטן • חורפן אירופאי • סמור הרים אינדונזי • חמוס שחור-רגל • סמור מלאי • סמור מפוספס-גב • סמור מצרי |      |
| חורפן (סוג ומין יחיד) | חורפן אמריקאי |      |
| סמור פטגוני (סוג ומין יחיד) | סמור פטגוני |      |
| גריזונים | גריזונים |      |
| גריזון | גריזון גדול • גריזון קטן |      |
| סמור משויש (סוג ומין יחיד) | סמור משויש |      |
| חמוס מפוספס | חמוס מפוספס סהרי • בואש אפריקני |      |
| סמור אפריקאי (סוג ומין יחיד) | סמור אפריקאי |      |
| דלקים | דלקים |      |
| דלק | דלק הסלעים • דלק אמריקאי • דלק צהוב-גרון • דלק נילגירי • דלק אירופי • דלק יפני • דלק דייג • דלק סיבירי |      |
| גרגרן (סוג ומין יחיד) | גרגרן |      |
| טאירה (סוג ומין יחיד) | טאירה |      |
| גיריות | גיריות |      |
| גירית | גירית מצויה • גירית קוואקזית • גירית אסייתית • גירית יפנית |  |
| גירית דובית (סוג ומין יחיד) | גירית דובית |  |
| גירית סמורית | גירית סמורית בורנאית • גירית סמורית סינית • גירית סמורית ג'אווה • גירית סמורית בורמזית • גירית סמורית וייטנאמית |  |
| גיריות דבש | גיריות דבש |  |
| גירית דבש (סוג ומין יחיד) | גירית הדבש |  |
| גיריות אמריקאיות | גיריות אמריקאיות |  |
| גירית אמריקאית (סוג ומין יחיד) | גירית אמריקאית |  |
| לוטרות | לוטרות |  |
סמור הרים אינדונזי

| סמור הרים אינדונזי> מצב שימור |
| --- | --- |
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: סמוריים
סוג:: סמור
מין:: סמור הרים אינדונזי
שם מדעי
 Mustela lutreolina ‏Robinson & תומאס, 1917
תחום תפוצה


סמור הרים אינדונזי (שם מדעי: Mustela lutreolina) הוא מין של סמור האנדמי בטבע לאיים ג'אווה וסומטרה שבאינדונזיה. סמור זה מאוד ביישן והוא נראה לעיתים נדירות ולא ברור מה מצב שימורו. לסמור זה אין תת-מינים.
אלו סמורים חומים מוארכים ובעלי זנבות גדולים. אורכם הממוצע 30–32 סנטימטרים, אורך הזנב 14–17 סנטימטרים ומשקלם 295–340 גרם.
הם חיים בטבע בהרים גבוהים מעל 1,000 מטרים וביערות הגשם שבמורדותיהם. הם ניזונים מטרף חיות קטנות כמו מכרסמים, עופות וזוחלים, אך גם מנבלות. הם נדירים בטבע ופגיעים עקב סחר בפרוותם ומהרס היערות בהם הם חיים.
ראו גם

סמור מלאי
הערות שוליים

↑  סמור הרים אינדונזי באתר הרשימה האדומה של IUCN
| סמוריים |
| --- | --- | --- |
| סמורים | סמורים |  |
| סמור | הרמין • חמוס השלגים • חמוס מבאיש • חמוס סיבירי • סמור האמזונאס • סמור הררי • חמוס ערבות • סמור קולומביאני • סמור ארך-זנב • סמור יפני • סמור צהוב-בטן • חורפן אירופאי • סמור הרים אינדונזי • חמוס שחור-רגל • סמור מלאי • סמור מפוספס-גב • סמור מצרי |      |
| חורפן (סוג ומין יחיד) | חורפן אמריקאי |      |
| סמור פטגוני (סוג ומין יחיד) | סמור פטגוני |      |
| גריזונים | גריזונים |      |
| גריזון | גריזון גדול • גריזון קטן |      |
| סמור משויש (סוג ומין יחיד) | סמור משויש |      |
| חמוס מפוספס | חמוס מפוספס סהרי • בואש אפריקני |      |
| סמור אפריקאי (סוג ומין יחיד) | סמור אפריקאי |      |
| דלקים | דלקים |      |
| דלק | דלק הסלעים • דלק אמריקאי • דלק צהוב-גרון • דלק נילגירי • דלק אירופי • דלק יפני • דלק דייג • דלק סיבירי |      |
| גרגרן (סוג ומין יחיד) | גרגרן |      |
| טאירה (סוג ומין יחיד) | טאירה |      |
| גיריות | גיריות |      |
| גירית | גירית מצויה • גירית קוואקזית • גירית אסייתית • גירית יפנית |  |
| גירית דובית (סוג ומין יחיד) | גירית דובית |  |
| גירית סמורית | גירית סמורית בורנאית • גירית סמורית סינית • גירית סמורית ג'אווה • גירית סמורית בורמזית • גירית סמורית וייטנאמית |  |
| גיריות דבש | גיריות דבש |  |
| גירית דבש (סוג ומין יחיד) | גירית הדבש |  |
| גיריות אמריקאיות | גיריות אמריקאיות |  |
| גירית אמריקאית (סוג ומין יחיד) | גירית אמריקאית |  |
| לוטרות | לוטרות |  |
סמור יפני

| סמור יפני |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: סמוריים
סוג:: סמור
מין:: סמור יפני
שם מדעי
 Mustela itatsi ‏טמינק, 1844
תחום תפוצה


סמור יפני (שם מדעי: Mustela itatsi) הוא מין של סמור החי בכמה אזורים ביפן בהונשו, קיושו ושיקוקו. הוא הופץ להוקאידו, איי ריוקיו וייתכן שגם לאי סחלין שברוסיה.
זהו סמור קטן שייתכן שהוא תת-מין של החמוס הסיבירי והוא אכן דומה לו במראו, צבעו והתנהגותו. אורכו הממוצע 35 ס"מ והזנב ארוך ומגיע לאורך 17 ס"מ ומשמש לאיזון. הפרווה חומה-כתומה אך הפנים שחורות עם אזורים לבנים.
מין זה חי ליד הנהרות של אזורים הרריים ביפן והוא ניזון מחיות מים כמו צפרדעים, סרטני נהרות, דגים, זוחלים ויונקי מים קטנים.
הערות שוליים

↑  סמור יפני באתר הרשימה האדומה של IUCN
| סמוריים |
| --- | --- | --- |
| סמורים | סמורים |  |
| סמור | הרמין • חמוס השלגים • חמוס מבאיש • חמוס סיבירי • סמור האמזונאס • סמור הררי • חמוס ערבות • סמור קולומביאני • סמור ארך-זנב • סמור יפני • סמור צהוב-בטן • חורפן אירופאי • סמור הרים אינדונזי • חמוס שחור-רגל • סמור מלאי • סמור מפוספס-גב • סמור מצרי |      |
| חורפן (סוג ומין יחיד) | חורפן אמריקאי |      |
| סמור פטגוני (סוג ומין יחיד) | סמור פטגוני |      |
| גריזונים | גריזונים |      |
| גריזון | גריזון גדול • גריזון קטן |      |
| סמור משויש (סוג ומין יחיד) | סמור משויש |      |
| חמוס מפוספס | חמוס מפוספס סהרי • בואש אפריקני |      |
| סמור אפריקאי (סוג ומין יחיד) | סמור אפריקאי |      |
| דלקים | דלקים |      |
| דלק | דלק הסלעים • דלק אמריקאי • דלק צהוב-גרון • דלק נילגירי • דלק אירופי • דלק יפני • דלק דייג • דלק סיבירי |      |
| גרגרן (סוג ומין יחיד) | גרגרן |      |
| טאירה (סוג ומין יחיד) | טאירה |      |
| גיריות | גיריות |      |
| גירית | גירית מצויה • גירית קוואקזית • גירית אסייתית • גירית יפנית |  |
| גירית דובית (סוג ומין יחיד) | גירית דובית |  |
| גירית סמורית | גירית סמורית בורנאית • גירית סמורית סינית • גירית סמורית ג'אווה • גירית סמורית בורמזית • גירית סמורית וייטנאמית |  |
| גיריות דבש | גיריות דבש |  |
| גירית דבש (סוג ומין יחיד) | גירית הדבש |  |
| גיריות אמריקאיות | גיריות אמריקאיות |  |
| גירית אמריקאית (סוג ומין יחיד) | גירית אמריקאית |  |
| לוטרות | לוטרות |  |
סמור ארך-זנב

| סמור ארך-זנב |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: סמוריים
סוג:: סמור
מין:: סמור ארך-זנב
שם מדעי
 Mustela frenata ‏ליכטנשטיין, 1831
תחום תפוצה
 ֻֻֻ

סמור ארך-זנב (שם מדעי: Mustela frenata) הוא מין של סמור החי מדרום קנדה, לאורך אמריקה הצפונית בארצות הברית ומקסיקו ולאורך אמריקה המרכזית ועד לצפונה של אמריקה הדרומית במגוון בתי גידול. קרוי כך בשל זנבו הארוך והעבה. הוא מתמחה בלכידת מכרסמים קטנים במחילות שבערבות הפתוחות.
הוא אחד הגדולים שבמיני הסמוריים: אורכו 300–350 מ"מ ומשקלו 90–360 גרם. הפרווה חומה מלמעלה ולבנה צהבהבה מלמטה. הדבר הבולט בו הוא זנבו הארוך בעל הקצה השחור. הנקבות קטנות מעט מהזכרים. מבנה גופו ואורח חייו מזכיר מאוד את ההרמין.
הסמור חי במגוון בתי גידול אבל במיוחד בערבות עשב שופעות, בהן מתחבאים מיני מכרסמים רבים שהם טרפו העיקרי. לאחר שצד את טרפו הוא לוקח אותו למאורתו כדי לאכול. הוא צד גם ארנבות, עופות, זוחלים ודו-חיים.
יונק זה תואר על ידי החוקר מרטין ליכטנשטיין ב-1831.
הערות שוליים

↑  סמור ארך-זנב באתר הרשימה האדומה של IUCN
| סמוריים |
| --- | --- | --- |
| סמורים | סמורים |  |
| סמור | הרמין • חמוס השלגים • חמוס מבאיש • חמוס סיבירי • סמור האמזונאס • סמור הררי • חמוס ערבות • סמור קולומביאני • סמור ארך-זנב • סמור יפני • סמור צהוב-בטן • חורפן אירופאי • סמור הרים אינדונזי • חמוס שחור-רגל • סמור מלאי • סמור מפוספס-גב • סמור מצרי |      |
| חורפן (סוג ומין יחיד) | חורפן אמריקאי |      |
| סמור פטגוני (סוג ומין יחיד) | סמור פטגוני |      |
| גריזונים | גריזונים |      |
| גריזון | גריזון גדול • גריזון קטן |      |
| סמור משויש (סוג ומין יחיד) | סמור משויש |      |
| חמוס מפוספס | חמוס מפוספס סהרי • בואש אפריקני |      |
| סמור אפריקאי (סוג ומין יחיד) | סמור אפריקאי |      |
| דלקים | דלקים |      |
| דלק | דלק הסלעים • דלק אמריקאי • דלק צהוב-גרון • דלק נילגירי • דלק אירופי • דלק יפני • דלק דייג • דלק סיבירי |      |
| גרגרן (סוג ומין יחיד) | גרגרן |      |
| טאירה (סוג ומין יחיד) | טאירה |      |
| גיריות | גיריות |      |
| גירית | גירית מצויה • גירית קוואקזית • גירית אסייתית • גירית יפנית |  |
| גירית דובית (סוג ומין יחיד) | גירית דובית |  |
| גירית סמורית | גירית סמורית בורנאית • גירית סמורית סינית • גירית סמורית ג'אווה • גירית סמורית בורמזית • גירית סמורית וייטנאמית |  |
| גיריות דבש | גיריות דבש |  |
| גירית דבש (סוג ומין יחיד) | גירית הדבש |  |
| גיריות אמריקאיות | גיריות אמריקאיות |  |
| גירית אמריקאית (סוג ומין יחיד) | גירית אמריקאית |  |
| לוטרות | לוטרות |  |
| --- | --- |
בקרת זהויות :  NLI: 987007407419705171
סטאד דה ז'נב

| --- | --- |

המשחק בין שווייץ ואלבניה בשנת 2003
 כינוי:  Stade de la Praille
 מיקום:  ז'נבה שבשווייץ שווייץ
 קואורדינטות:  46°10′40″N 6°07′39″E﻿ / ﻿46.177778°N 6.1275°E﻿ / 46.177778; 6.1275
 אבן יסוד:  2000
 תקופת הפעילות:  2003–הווה (כ־21 שנים)
 בעלים:  קנטון ז'נבה 
 משטח:  דשא
 קבוצות:  סרבט ז'נבה נבחרת שווייץ בכדורגל
 מושבים:  30,084
 www.stade.ch
 he
 
הסטאד דה ז'נב (בצרפתית: Stade de Genève, תרגום חופשי אצטדיון ז'נבה) הוא אצטדיון כדורגל הממוקם בעיר ז'נבה שבשווייץ. תכולתו של האצטדיון היא 30,084 מקומות ישיבה. בניית האצטדיון הושלמה בשנת 2003, לאחר פחות משלוש שנות עבודה. האצטדיון משמש כמגרשן הביתי של קבוצת סרבט ז'נבה מליגת העל השווייצרית ושל נבחרת שווייץ.
נקרא גם בשם Stade de la Praille ("סטאד דה לה פריי").
יורו 2008

במהלך אליפות אירופה בכדורגל שנערכה בשווייץ ובאוסטריה אירח האצטדיון שלושה משחקים בבית א' של שלב הבתים:
| תאריך | שלב | קבוצות | תוצאה |
| --- | --- | --- | --- |
| 7 ביוני 2008 | בתים - משחק ראשון | פורטוגל פורטוגל - טורקיה טורקיה | 0-2 |
| 11 ביוני 2008 | בתים - משחק שני | פורטוגל פורטוגל - צ'כיה צ'כיה | 1-3 |
| 15 ביוני 2008 | בתים - משחק שלישי | טורקיה טורקיה - צ'כיה צ'כיה | 2-3 |
אצטדיון סטאד דה ז'נב
סאו גונסלו

סאו גונסלו (בפורטוגזית: São Gonçalo) היא עיר במדינת ריו דה ז'ניירו שבברזיל. העיר נוסדה ב-22 בספטמבר 1890. העיר ממוקמת במרחק של כ-20 קילומטרים מריו דה ז'ניירו ושוכנת על הצד המזרחי של מפרץ גואנברה.
נכון ל-2020, אוכלוסיית העיר נאמדת ב-1,091,737 תושבים ושטחה הוא 249 קמ"ר.
העיר נמצאת במקום השלישי במדינת ריו דה ז'ניירו מבחינת מספר תושבים, לאחר בירת המדינה ריו דה ז'ניירו.
היסטוריה

עד מחציתה השנייה של המאה ה-16 התגוררו בשטחה של העיר אך ורק אינדיאנים, אך במחציתה השנייה של המאה ה-16 כבשו את השטח ספרדים והולנדים.
ב-6 באפריל 1579, הוקמה העיר על ידי גונסלו גונלבס. ב-1646, שטחה של העיר היה כ-52 קמ"ר ואוכלוסייתה נאמדה בכ-6000 תושבים וב-26 באוקטובר באותה השנה, עלה מעמדה של העיר מיישוב לקהילה, אך ב-10 במאי 1810 היא חזרה למעמד של יישוב ואוחדה עם העיר ניטרוי.
בשנת 1922 שונה מעמדה של סאו גונסלו והיא הוכרזה כעיר, אך ב-1923 בוטלה הכרזה זו. ב-27 בדצמבר 1927, שונה מעמדה של סאו גונסלו, והיא חזרה למעמד של עיר.
כלכלה

בראשית המאה ה-19, כלכלתה העיקרית של העיר הייתה מבוססת על חקלאות, ובעיקר על סוכר, פירות, ובעיקר תפוזים, קפה ותבלינים. בשנת 1920, סאו גונסלו הייתה אחת מהערים שייצרו ושיווקו הכי הרבה תפוזים, גויאבות ואננסים.
הסמל

הסמל של העיר אושר והוכרז כסמל הרשמי של העיר ב-10 בספטמבר 1969.
חינוך

נכון ל-2018, יש בסאו גונסלו 407 בתי ספר יסודיים ו-128 בתי ספר תיכון. אחוז הרשומים ללימודים בין הגילאים 6 ל-14, בשנת 2010, עומד בעיר על 96.7.
אקלים

סוג האקלים של העיר הוא טרופי. הטמפרטורות משתנות לאורך השנה ויכולות להיות בקיץ עד ל-C°‏ 40 ובחורף קרוב ל-C°‏ 10−. הטמפרטורות הממוצעות הן בין C°‏ 25 ל-C°‏ 35 בקיץ, ובין C°‏ 14 ל-C°‏ 24 בחורף.